stanford-oval/wikipedia huggingface dataset:
Teemu Ramstedt
Ura > Seuraura > Siirtyminen ulkomaille ja paluu HIFK:hon

Kesken kauden 2012–2013, tammikuussa 2013 Ramstedt siirtyi kevääseen 2014 asti ulottuvalla sopimuksella KHL-joukkue SKA Pietariin. Hän oli Bluesista lähtiessään joukkueen paras pistemies ja syöttäjä tehoilla 9+25=34. Ramstedt jätti jälkeensä myös Bluesin seurahistorian suurimman siirtosumman 600 000€. Toukokuussa 2013 SKA kauppasi Ramstedtin sekä Michal Jordánin oikeudet KHL:n tšekkiläisjoukkue Lev Prahaan vaihdossa Roman Červenkaan. Hänen sopimuksensa kuitenkin purettiin jo elokuussa ennen kauden 2013–2014 alkua. Samassa kuussa Ramstedt teki vuoden mittaisen sopimuksen SHL-joukkue AIK IF:n kanssa. Tammikuussa 2014 hän palasi kevääseen 2016 ulottuvalla sopimuksella HIFK:hon.
Kaudella 2014–2015 Ramstedt oli HIFK:n toiseksi paras pistemies Tomáš Záborskýn jälkeen. Hän jakoi myös kolmella osumallaan SM-liigan alivoimamaalipörssin voiton Kärppien Joonas Kemppaisen ja Tapparan Jarkko Malisen kanssa. Kevään 2015 pudotuspeleissä Ramstedt oli joukkueen paras pistemies ja syöttäjä tehoilla 2+7=9. Hän oli HIFK:n paras syöttäjä myös Mestarien liigassa seitsemällä syötöllään ja voitti myös joukkueen sisäisen tehotilaston lukemalla +9. Kaudella 2015–2016 Ramstedt voitti koko SM-liigan syöttöpörssin ja sijoittui pistepörssissä kolmanneksi tehoilla 8+44=52, joilla hän voitti myös HIFK:n sisäisen pistepörssin. Ramstedt voitti myös kevään 2016 pudotuspelien pistepörssin ja jakoi syöttöpörssin voiton joukkuetoverinsa Joonas Raskin kanssa tehoilla 5+13=18. Hänen tehopistemääränsä oli HIFK:n seurahistorian yhden kauden pudotuspelien ennätys, jota pitivät hallussaan yhden pisteen vähemmän tehneet Matti Hagman (1983) ja Jan Čaloun (1998). Ramstedt voitti kauden päätteeksi SM-hopeaa. Hänet valittiin SM-liigan tähdistökentälliseen.
Ura > Seuraura > Paluu KHL:ään ja siirtyminen Amur Habarovksiin

Ramstedt siirtyi kaudeksi 2016–2017 vuoden mittaisella sopimuksella KHL-joukkue Amur Habarovskiin. Tehot 7+18=25 riittivät hänelle joukkueen sisäisen pistepörssin toiseen sijaan Tomáš Zohornan jälkeen, mutta Amurin valmennusjohto kuitenkin jätti Ramstedtin runkosarjan viimeisillä kierroksilla kokoonpanon ulkopuolelle. Amur ei selviytynyt pudotuspeleihin. Ramstedt etsi kauden jälkeen pitkään uutta seuraa ulkomailta, kunnes hän teki elokuussa 2017 kauden 2017–2018 kattavan sopimuksen KHL:n slovakialaisjoukkue HC Slovan Bratislavan kanssa. Ramstedt ei kuitenkaan sopeutunut joukkueeseen ja pelasi siellä vain kaksi ottelua, kunnes hänen sopimuksensa purettiin yhteisymmärryksessä syyskuussa.
Ura > Seuraura > Jääpallokenttien kautta Lukkoon

20. marraskuuta 2017 Ramstedtin uutisoitiin palaavan hänen junioriajan lajinsa, jääpallon pariin. Ramstedt pelasi kaksi Bandyliigan ottelua Helsingin IFK:ssa Lappeenrannan Veiterää ja paikallisvastustaja Botniaa vastaan. Botniaa vastaan Ramstedt onnistui myös maalinteossa. Seuraavalla viikolla hän palasi jääkiekkokaukaloihin ja Ramstedtin vahvistettiin siirtyvän loppukauden sopimuksella Rauman Lukon riveihin.
Ura > Seuraura > Välivuosi 2018–2019

Ramstedt oli kauden 2017–2018 pitkään ilman sopimusta. Keväällä 2018 Kiekkoareena -sivusto kertoi hänen etsivän seuraa ensisijaisesti ulkomailta. Ramstedt herätti syksyn mittaan kiinnostusta mm. SHL-joukkue Rögle BK:ssa. Myös perheenlisäys kuitenkin pitkitti hänen neuvottelujaan. Tammikuun 2019 lopulla Ramstedt kirjoitti kotisivuillaan pitävänsä kauden 2018–2019 jääkiekosta, sillä hän kertoi kirjoituksessaan esikoislapsensa kasvuhäiriöstä kohdussa ja tämän syntymisestä sektiolla vuoden 2019 puolella. Ramstedt kertoi jäävänsä loppukaudeksi lapsensa tueksi kotiin, mutta suunnittevansa paluuta kaukaloihin henkilökohtaisen valmentajan kanssa seuraavaksi kaudeksi.
Ura > Seuraura > Paluu kaukaloon

Toukokuun 2019 lopulla Ramstedt ilmoitti paluustaan kaukaloihin ja hän teki vuoden mittaisen sopimuksen Saimaan Pallon kanssa. Ramstedt nimettiin kaudeksi 2019–2020 joukkueen varakapteeniksi. Hän johti tehoilla 4+27=31 SaiPan sisäistä syöttöpörssiä ja oli sisäisessä pistepörssissä toisena Tomáš Záborskýn jälkeen, kunnes helmikuussa 2020 seura lähetti Ramstedtin katsomoon. Juuri ennen tätä hänen epäiltiin vuotaneen pelaajia eri kategorioihin arvottaneen kyselyn medialle. Iltalehden saamien tietojen mukaan SaiPan päävalmentaja Tero Lehterä oli kauden aikana jakanut pelaajille paperilaput, joihin jokaisen pelaajan piti kategorisoida joukkueen muut pelaajat heidän antamansa panoksen mukaan. Kapteenistoon kuuluneet Ramstedt ja John Persson kuitenkin keräsivät laput takaisin ja repivät ne. Ramstedt ei pelannut kohun jälkeen enää SaiPassa. Hän kuitenkin myöhemmin myönsi kärsineensä pienistä vammoista ja oli pelaamatta valmennuksen tahdosta. Samalla Ramstedt kielsi vastanneensa medialle heidän kohusta saamiinsa tietoihin, mutta hän kuitenkin korjasi Iltalehdelle repineensä itse laput pelireissusta poissa olleen Ville Kohon sijaan. Siirtotakarajalla Ramstedt siirtyi hieman yllättäen loppukauden kattavalla sopimuksella Suomi-sarjajoukkue Kiekko-Espooseen, jota valmentaa aiemmin hänen joukkuetoverinaan HIFK:ssa pelannut Kim Hirschovits.
Maaliskuussa 2021 Ramstedt palasi edelliskauden päätteeksi Mestikseen nostettuun Kiekko-Espooseen loppukauden 2020–2021 kattavalla sopimuksella oltuaan alkukauden ilman sopimusta. Hänen kautensa päättyi kuitenkin runkosarjaan, sillä Ramstedt oli puolivälieriin päättyneistä pudotuspeleistä sivussa kuumeilun vuoksi.
Ura > Maajoukkueura

Ramstedt pelasi alle 18-vuotiaiden MM-kilpailuissa vuonna 2005, jolloin hän oli Jonas Enlundin kanssa tehoilla 1+3=4 Suomen toiseksi paras pistemies Mikko Lehtosen jälkeen. Ramstedt voitti myös joukkueen sisäisen tehotilaston lukemalla +3. Hänet valittiin Yhdysvaltoja vastaan pelatun alkulohkon ottelun päätteeksi Suomen ottelun parhaaksi pelaajaksi. Hän pelasi myös World U-17 Hockey Challengessa vuonna 2004.
Suomen A-maajoukkueessa Ramstedt on pelannut yhteensä 14 ottelua tehopistein 1+3=4. Hän teki A-maajoukkuedebyyttinsä vuoden 2012 Karjala-turnauksen avausottelussa 7. marraskuuta Helsingin Hartwall Areenalla Venäjää vastaan. Ramstedt merkittiin heti Suomen ykkössentteriksi laidoilleen Niklas Hagman ja Juha-Pekka Haataja. Ensimmäisen A-maajoukkuemaalinsa hän teki Channel One Cupin 13. joulukuuta 2012 Hartwall Areenalla pelatussa avausottelussa Tšekkiä vastaan.
Pelityyli

Jääkiekkolehti on luonnehtinut Ramstedtia klassiseksi sentteriksi. Elite Prospects -sivuston Ulf Anderssonin mukaan hän on luova sentteri, jolla on hyvät hyökkäyspään vaistot ja kiekolliset taidot. Ramstedt pelaa myös kohtalaisen hyvin fyysistä peliä, mutta hän ei ole kuitenkaan kovin nopea jaloistaan.
Muuta

Ramstedtilla diagnosoitiin Colitis ulcerosa eli haavainen paksusuolentulehdus vuonna 2014. Ramstedt perusti IBD Cycling ry-nimisen pyöräilyseuran maaliskuussa 2015. Seuran tarkoituksena on levittää sanomaa tulehduksellisista suolistosairauksista. Tämän myötä Suomen urheilugaala valitsi Ramstedtin vuoden 2015 Esikuva -ehdokkaaksi. Palkinnon voitti kuitenkin pikaluistelija Mika Poutala. Ramstedt on myös absolutisti ja pescovegetaristi.
Ramstedtilla on kaksi lasta, poika ja tyttö. Hänen isoveljensä on entinen voimanostaja Jori Ramstedt. Teemu Ramstedt harrasti lapsena jääkiekon ohella jääpalloa Helsingin IFK:ssa C-juniori-ikäiseksi saakka ja ennätti voittaa Suomenmestaruudet E- ja C-junioreissa. Hän valmistui ylioppilaaksi Mäkelänrinteen lukiosta.
Teemu Ramstedt valittiin Suomen jääkiekkoilijoiden yhdistyksen varapuheenjohtaksi kesäkuussa 2015. Lokakuussa 2020 hänet valittiin yhdistyksen ylimääräisessä vuosikokouksessa yhdistyksen puheenjohtajaksi.
Aiheesta muualla

Teemu Ramstedtin kotisivut
Teemu Ramstedt kasvattajaseuransa Helsingin IFK:n paidassa Mestarien liigan ottelussa HC Davosia vastaan lokakuussa 2015. Vasemmalla kiekosta taistelemassa Sven Ryser.
Krates

Krates (m.kreik. Κράτης, Kratēs, lat. Crates) on kreikkalainen nimi. Se voi viitata seuraaviin henkilöihin:
Krates (400-luku eaa.), komediakirjailija
Krates Ateenalainen (k. 268/265 eaa.), akatemialainen filosofi, Platonin Akatemian johtaja Polemonin jälkeen
Krates Malloslainen (100-luku eaa.), stoalainen filosofi ja grammaatikko
Krates Thebalainen (200-luku eaa.), kyynikkofilosofi
Krates Tralleislainen, reettori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Krates”, voi hakea sivunnimihaulla, laajalla sivunnimihaulla tai tekstihaulla.
Tšerkessia

Tšerkessian kartta 1840
Tšerkessia on historiallis-maantieteellinen alue Kaukasiassa. Alueen nimi viittaa sen historiallisiin asukkaisiin tšerkesseihin, jotka ovat nykyisin vain pieni vähemmistö alueella; suurin osa muutti Turkkiin ja Lähi-itään 1800-luvun lopulla Venäjän kukistaessa alueen liikehdinnän. Nykyisin Tšerkessialla tarkoitetaan lähinnä Karatšai-Tšerkessiaa, Adygeiaa ja Kabardi-Balkariaa.
Tselinnin piiri

Tselinnin piiri (kalmukiksi Целинн район, Tselinn rajon, ven. Целинный район, Tselinnyi raion) on hallinnollinen alue Kalmukian tasavallan keskiosassa Venäjällä. Se rajoittuu lännessä Kalmukian naapurialueeseen Rostovin alueeseen, pohjoisessa Kötšnrin piiriin, idässä Jaškulin piiriin, etelässä Ik Buurlin ja Prijutnin piireihin sekä Elistan kaupunkipiiriin. Piirin hallinnollinen keskus on Bulğn selänin kylä. Piirin pinta-ala on 5 258 km². Vuonna 2002 piirissä oli 19 090 asukasta. Piiri on perustettu 24. tammikuuta 1938.
Kuutamo, harjoitelma

| Kuutamo, harjoitelma |
| --- | --- |

Nimi:  Kuutamo, harjoitelma
Tekijä:  Fanny Churberg
Valmistumisvuosi:  1878
Taiteenlaji:  Maisemamaalaus
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  37,5  cm
Leveys:  55,5  cm
Kokoelma:  Kansallisgalleria
Sijainti:  Ateneum
Kuutamo on Fanny Churbergin (1845–1892) öljyvärein kankaalle maalaama harjoitelma, joka on liimattu pahville. Teos kuuluu Ateneumin taidemuseon kokoelmiin ja se on 37,5×55,5 cm kokoinen.
Maalaus

Kuutamo-harjoitelma on yksi Churbergin iskevimmistä vimmaisen tunnetilan maalauksista. Kuutamoaihe toistui useissa düsseldorfilaisten taiteilijoiden teoksissa, mutta niissä ei usein nähty tällaista siveltimen paljautta ja kiihkoa. Churberg pyrki ilmaisussaan runolliseen ilmaisuun, joka kuitenkin poikkesi suoruudessaan ja rajuudessaan ajankohdan odotuksista. Maalauksen kohokohta on dramaattinen öinen taivas repaleisine pilvineen, kuun valoineen ja preussinsinisine läikkineen. Teoksesta aistii spontaanin kiihkeän maalaustapahtuman.
Kuutamo on merkitty maalatuksi Pariisissa 19.6.1878, vaikka maisema veden partaalla olevine rakennuksineen ja puineen onkin suomalainen. Churberg oli matkustanut tuolloin toistamiseen Pariisiin kesäkuussa 1878, pääasiassa katsomaan maailmannäyttelyä. Harjoitelman pohjalta valmistui myöhemmin vuoden 1878 aikana lopullinen maalaus Kuutamomaisema, josta Churberg sai kahden muun maalauksen kanssa Suomen Taideyhdistyksen ensimmäisen dukaattipalkinnon vuonna 1879. Fanny Churbergin taide nousi silti arvoonsa vasta hänen kuolemansa jälkeen vuonna 1919, kun Gösta Stenman järjesti tuolloin hänen töidensä yksityisnäyttelyn Helsinkiin. Maalauksen Ateneumiin vuonna 1919 lahjoittaneella varatuomari Arvid Souranderilla oli suuri kokoelma taiteilijan teoksia.
Lopullinen maalaus Kuutamomaisema kuuluu nykyään Fortumin Taidesäätiön kokoelmiin.
Aiheesta muualla

Teos Suomen Kansallisgallerian kokoelmissa: Kuutamo (harjoitelma).  (Arkistoitu – Internet Archive)
Fanny Churberg: Kuutamomaisema, 1878.
Typpyjäärät

| Typpyjäärät |
| --- | --- |
 Niittytyppyjäärä (Acmaeops pratensis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Lehtikuoriaismaiset Chrysomeloidea
Heimo::  Sarvijäärät Cerambycidae
Alaheimo::  Lepturinae
Tribus::  Rhagiini
Suku::  Typpyjäärät Acmaeops  LeConte, 1850
Synonyymit
 Achmaeops 
Katso myös
   Typpyjäärät Wikispeciesissä   Typpyjäärät Commonsissa 
Infobox OKNimi-testi OK: 
Typpyjäärät (Acmaeops) on sarvijäärien heimoon kuuluva kovakuoriaissuku. Maailmanlaajuisesti sukuun kuuluu seitsemän lajia. Suomessa suvusta on tavattu neljä lajia: reunustyppyjäärä, niittytyppyjäärä, pohjantyppyjäärä ja vihertyppyjäärä.
Lajeja

Acmaeops angusticollis
Acmaeops brachyptera
Acmaeops discoideus
Reunustyppyjäärä (Acmaeops marginatus)
Niittytyppyjäärä (Acmaeops proteus)
Pohjantyppyjäärä (Acmaeops septentrionis)
Vihertyppyjäärä (Acmaeops smaragdulus)
Aiheesta muualla

iNaturalist: Typpyjäärät (Acmaeops)
ITIS: Acmaeops (englanniksi)
University of Michigan, Animal Diversity Web (ADW): Acmaeops (englanniksi)
UniProt: Taxonomy - Acmaeops (englanniksi)
Iowa State University, Bug Guide: Genus Acmaeops (englanniksi)
Tuuli Koivu

Tuuli Koivu on suomalainen taloustieteilijä, joka on työskennellyt Nordean pääekonomistina vuodesta 2019. Aiemmin hän on ollut Nordeassa ekonomistina erikoisalueinaan euroalueen makrotalous ja rahapolitiikka. Sitä ennen Koivu toimi ekonomistina Suomen Pankissa, Kiinan talouteen erikoistuneena ekonomistina Euroopan keskuspankissa, Rahoitusvakausvirastossa sekä valtiovarainministeriössä.
Koivu on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 2012 otsikolla "Monetary Policy in Transition - Essays on Monetary Policy Transmission in China".
Turkhauta

Turkhauta on kylä Hausjärven kunnassa.
Sijainti ja etäisyydet

Turkhauta sijaitsee seututie 290:n eli vanhan Hyvinkää–Hämeenlinna-maantien varrella. Turkhauta rajoittuu pohjoisessa ja idässä Janakkalan kuntaan rajanaan Puujoki. Hausjärven hallinnollinen keskustaajama Oitti sijaitsee noin 11,5 km itä-kaakkoon, Hausjärven kirkonkylä noin 7,8 km kaakkoon ja Riihimäen kaupunki noin 9 km etelään. Hausjärveen kuuluva Ryttylä, joka sijaitsee pääradan varrella, on noin 3 km länteen Turkhaudasta.
Historia

Turkhaudan nimi oli aiemmin Hausteturku ja se sai nimensä majavista saatavasta ihmelääkkeestä, hausteesta. Hausteen uskottiin mm. lisäävän sukupuolista kyvykkyyttä ja auttavan erilaisiin tauteihin. Myös Hausjärvi on saanut nimensä hausteesta.
20. maaliskuuta 1849 Suomen tie- ja vesikulkulaitosten insinöörikunnan päällikkö Alfred Stjernvall ehdotti rautatien rakentamista Helsingistä Turkhautaan. Hänen ehdotuksensa mukaan rautatie olisi toteutettu hevosvetoisena. Tutkimusten tuloksena vuonna 1851 valmistunut ratasuunnitelma toteutettiin kuitenkin välille Helsinki–Hämeenlinna. Noin kolmen kilometrin päästä Turkhaudan sivuuttava rata rakennettiin vuosien 1857–1862 aikana ja hevosien sijasta siinä ajettavien junien voimanlähteeksi hankittiin höyryvetureita.
Palvelut ja nähtävyydet

Turkhaudan ala-aste lakkautettiin 1990-luvulla ja nykyisin alue kuuluu Ryttylän koulupiiriin. Kauppa, posti ja ravintola ovat nekin lopettaneet toimintansa.
Kesäisin Turkhaudalla on teatteriesityksiä Miinan Monttu -nimisessä katetussa ulkoilmateatterissa. Turkhaudan läheisyydessä on tunnettu Kolmilammin tanssilava.
Turkhaudalla on viime vuosien aikana kunnostettu Turkhaudan järveä. Sinne on suunniteltu luontopolkua ja lintutorneja.
Kyllä sitä ny ollaan niin Alataloa – Moukarirallit

| Kyllä sitä ny ollaan niin Alataloa – Moukarirallit Mikko Alatalo |
| --- | --- | --- |

Kokoelmalevyn tiedot
 Julkaistu: 2002
 Tyylilaji: Pop, iskelmä
 Kesto: 67.27
Mikko Alatalon muut julkaisut
| Juhlalevy – 50 laulua 2001 | Kyllä sitä ny ollaan niin Alataloa – Moukarirallit 2002 | Suomalainen reissupoika 2006 |
Kyllä sitä ny ollaan niin Alataloa – Moukarirallit on suomalaisen laulajan Mikko Alatalon kokoelmalevy. Se julkaistiin vuonna 2002. Kokoelma sisältää uusia lauluja, sekä vanhoja hittejä uudelleen levytettyinä.
Uudelleenlevytettyyn "Kyllä sitä nyt ollaan niin neekeriä" osallistuvat vierailijoina Juice Leskinen ja Kikka.
Kappaleet

Maailmanlopun meininki – 3.00
Älä anna muille (kun sä menet Lappiin) – 3.10
Takaisin Pispalaan – 2.40
Rikoo on riskillä ruma – 3.10
Viimeinen protestilaulu – 3.48
Leuhkat eväät – 3.19
Digi-digi-digi – 2.51
Jolsa jätkä – 2.34
(Missä oot) Vicky Lee – 3.29
Pelkkää kurjuutta – 3.07
Yö kun rakkaus keksittiin – 3.03
Vesilasi, vessan avain, heiniä paali – 3.02
Mr. Majonees – 4.11
Treffit (klo 11 peiton alle) – 2.51
Kyllä sitä ny ollaan niin neekeriä – 2.35 (feat. Juice Leskinen ja Kikka)
Napapiirin huumaa – 2.43
Roppani kaipaa romantiikkaa – 2.53
Mummoni ja moukarinheitto – 2.55
On vanha jengi koossa taas – 3.43
Kaikilla mausteilla – 3.04
Vielä seksikäs – 2.49
Aina nuori – 2.18
Tony Hawk’s Skateboarding

| Tony Hawk’s Skateboarding |
| --- | --- |

Kehittäjä:  Neversoft
Julkaisija:  Activision
Pelisarja:  Tony Hawk’s
Julkaistu:  PlayStationNA 31. elokuuta 1999JP 30. maaliskuuta 2000EU 1999 Nintendo 64NA 29. helmikuuta 2000EU 2000 Game Boy ColorNA 29. kesäkuuta 2000EU 29. kesäkuuta 2000EU 10. lokakuuta 2000NA 13. lokakuuta 2000
Lajityyppi:  urheilupeli
Pelimuoto:  yksinpeli, moninpeli
Alusta:  Game Boy Color, N-Gage, Nintendo 64, PlayStation, Sega Dreamcast
Jakelumuoto:  pelimoduuli, optinen levy
Lisää peliartikkeleitaVideopelien teemasivulla
Infobox OK   : 
Tony Hawk’s Skateboarding (myös nimellä Tony Hawk’s Pro Skater) on Neversoftin kehittämä ja Activisionin julkaisema Tony Hawk’s -pelisarjan ensimmäinen osa. Peli on julkaistu Game Boy Colorille, N-Gagelle, Nintendo 64:lle, PlayStationille ja Sega Dreamcastille.
Pelaaminen

Pelaaja ohjaa yhtä pelin 10 rullalautailijasta ja yrittää suorittaa jokaisessa pelin tasossa erilaisia tehtäviä. Yhden tehtävän suorittamisesta saa yhden tapen (videokasetin). Kun pelaajalla on tarpeeksi monta videokasettia, avautuu uusia tasoja pelattavaksi.
Jokaisessa tasossa on kaksi eri pistetavoitetta, High score ja Pro score-tavoitteet. Tämän lisäksi kentistä löytyy SKATE-kirjainten ja Hidden tapen metsästystä. Viides tehtävä on erilaisten objektien keräilyä (esimerkiksi Warehousessa laatikoiden kaatelu ja San Franciscossa poliisiautojen grindaaminen)
Skatepark, Burnside ja Roswell ovat turnauskenttiä, joissa tehtävien suorittamisen sijasta järjestetään pienimuotoinen kilpailu. Pelaajan tulee sijoittua kolmen kärkeen turnauksessa, jotta uusi kenttä avautuu pelattavaksi. Jos pelaaja onnistuu sijoittautumaan jokaisessa kilpailussa ykköseksi kultamitalisijoitukselle, pelaaja palkitaan loppuvideolla, jossa näytetään pelattavan hahmon erilaisia skeittiklippejä. Jokaisella pelihahmolla on erilainen loppuvideo.
Hahmot

Tony Hawk
Bob Burnquist
Geoff Rowley
Bucky Lasek
Chad Muska
Kareem Campbell
Andrew Reynolds
Rune Glifberg
Jamie Thomas
Elissa Steamer
Officer Dick (lukittu hahmo)
Private Carrera (lukittu hahmo)
Ääniraita

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | ”Police Truck” | Dead Kennedys |  |  |  |  |  |  |  |
| 2. | ”Here & Now” | The Ernies |  |  |  |  |  |  |  |
| 3. | ”Vilified” | Even Rude |  |  |  |  |  |  |  |
| 4. | ”Superman” | Goldfinger |  |  |  |  |  |  |  |
| 5. | ”Jerry Was a Race Car Driver” | Primus |  |  |  |  |  |  |  |
| 6. | ”Screamer” | Speedealer |  |  |  |  |  |  |  |
| 7. | ”Nothing to Me” | Speedealer |  |  |  |  |  |  |  |
| 8. | ”Cyco Vision” | Suicidal Tendencies |  |  |  |  |  |  |  |
| 9. | ”New Girl” | The Suicide Machines |  |  |  |  |  |  |  |
| 10. | ”Committed” | Unsane |  |  |  |  |  |  |  |
| 11. | ”Euro Barge” | The Vandals |  |  |  |  |  |  |  |
| 12. | ”Ai’'t Got Time to Waste” | Aim |  |  |  |  |  |  |  |
| 13. | ”Blue Thunder” | Aquasky |  |  |  |  |  |  |  |
| 14. | ”Change my pants” (vain ensimmäisissä PlayStation-versioissa)  | The Vandals |  |  |  |  |  |  |  |
Vastaanotto

Peli menestyi hyvin ja on myöhemmin kehittynyt jatko-osineen kokonaiseksi pelisarjaksi. Maailmanlaajuisesti Tony Hawk’s Pro Skateria myytiin 4,42 miljoonaa kappaletta, joista 1,51 miljoonaa kappaletta Euroopassa.
Aiheesta muualla

Tony Hawk’s Skateboarding MobyGamesissa (englanniksi)
Virallinen Tony Hawk’s Pro Skater verkkosivu (Arkistoitu – Internet Archive)
-pelisarja
| --- | --- |
Pääsarja:   Pro Skater 1  2  3  4  5  Underground 1  Underground 2  American Wasteland  Project 8  Proving Ground 
Sisarsarjat:   Downhill Jam  Motion  Ride  Shred 
Uudelleenjulkaisut:   Pro Skater 2x  Underground 2: Remix  American Sk8land  Pro Skater HD
Tony Hawk’s Pro Skater 3

| Tony Hawk’s Pro Skater 3 |
| --- | --- |

Kehittäjä:  Neversoft Edge of Reality (N64) Shaba Games (PlayStation) Vicarious Visions (GBA) Gearbox Software (PC) HotGen (GBC)
Julkaisija:  Activision
Pelisarja:  Tony Hawk’s
Pelimoottori:  RenderWare
Julkaistu:  PlayStation 2NA 28. lokakuuta 2001EU 30. marraskuuta 2001 PlayStationNA 29. lokakuuta 2001EU 23. marraskuuta 2001 GameCubeNA 13. marraskuuta 2001EU 3. toukokuuta 2002 Game Boy ColorNA 15. marraskuuta 2001EU 23. marraskuuta 2001 Game Boy AdvanceNA 4. maaliskuuta 2002EU 28. maaliskuuta 2002 XboxNA 4. maaliskuuta 2002EU 11. huhtikuuta 2002 WindowsNA 28. maaliskuuta 2002EU 10. toukokuuta 2002 Nintendo 64NA 20. elokuuta 2002
Lajityyppi:  Urheilupeli
Pelimuoto:  Yksinpeli, Moninpeli
Ikäluokitus:  ELSPA: 15+ ESRB: T   / EN64 OFLC: M PEGI: 12
Alusta:  Game Boy Advance, Game Boy Color, Mac OS X, Nintendo GameCube, Nintendo 64, PlayStation, PlayStation 2, Windows, Xbox
Jakelumuoto:  DVD, CD, optinen levy, pelimoduuli
Lisää peliartikkeleitaVideopelien teemasivulla
Infobox OK   : 
Tony Hawk’s Pro Skater 3 on Neversoftin kehittämä ja Activisionin julkaisema rullalautailuaiheinen urheilupeli. Peli on julkaistu vuonna 2001 GameCubelle, Mac OS X:lle, Nintendo 64:lle, PlayStationille, PlayStation 2:lle, Windowsille ja Xboxille.
Peli kuuluu Tony Hawk’s -pelisarjaan.
Peli oli vuonna 2001 ensimmäinen PlayStation 2 -peli, joka tuki moninpeliä Internetin kautta.
Peli oli viimeinen Yhdysvalloissa Nintendo 64:lle julkaistu peli.
Pelaaminen

Pelin yksinpeli sisältää uramoodi, jossa pelaaja etenee kentästä kenttään suorittaen tehtäviä. Jokaisessa kentässä on mahdollista suorittaa yhdeksän tehtävää, joista jokaisesta saa yhden etenemispisteen. Uudet kentät avautuvat, kun vaadittava pistemäärä täyttyy. Lisäksi yksinpeli sisältää Single Sessionin (kahden minuutin yksittäissession) sekä Free Skaten (täysin vapaata skeittailua ilman aikarajaa).
Jokaisessa kentässä on kolme eri pistetavoitetta, High score-, Pro score- ja Sick score -tavoitteet. Tämän lisäksi kentistä löytyy SKATE -kirjainten ja Hidden tapen metsästystä. Loput tehtävistä ovat yleensä jonkin spotin vetämistä tietyn tempun kera, taikka erilaisten objektien keräilyä (kuten Suburbiassa kurpitsojen rikkominen, Los Angelesissa pallojen vapauttaminen yms.).
Rio, Skater Island ja Tokio ovat turnauskenttiä, joissa tehtävien suorittamisen sijasta järjestetään pienimuotoinen kilpailu. Pelaajan tulee sijoittua kolmen kärkeen turnauksessa, jotta uusi kenttä avautuu pelattavaksi. Jos pelaaja onnistuu sijoittautumaan jokaisessa kilpailussa ykköseksi kultamitalisijoitukselle, pelaaja palkitaan loppuvideolla, jossa näytetään pelattavan hahmon erilaisia skeittiklippejä. Jokaisella pelihahmolla on erilainen loppuvideo.
Pelin voittamiseksi on kaikkien kenttien kaikki tehtävät suoritettava jokaisella pelihahmolla.
Moninpelin pelimuodot ovat temppukisa, lipunryöstö, taginmaalauskilpailu ja deathmatch.
Hahmot ovat pääosin samat, kuin kahdessa edellisessä pelissä, mutta Bam Margera on pelissä uutena hahmona. Bob Burnquist oli jäänyt tällä kertaa pois, mutta hän palasi seuraavassa pelissä THPS 4:ssä.
Myös muutamia tehtäviä on otettu pois, esimerkiksi lentokentällä olisi ollut terrorismiin liittyviä tehtäviä, mutta ne otettiin pois Syyskuun 11. päivän iskujen takia.[lähde? ] Kuitenkin äänitiedosto 'terror_theme' löytyy PC-pelin tiedostoista, ja Los Angelesissakin yhdessä tehtävässä pelaaja voi saada aikaan maanjäristyksen neljää tiettyä railia grindaamalla.
Peli esitteli uuden ”revert”-tempun, joilla ramppitemppuja voi ketjuttaa muiden temppujen yhteyteen. Pelin kentissä esiintyi ensimmäistä kertaa sponsoreiden mainoksia.